钦定古今图书集成/明伦汇编/人事典/第060卷 > 《水宿遣兴奉呈群公》前人
## 钦定古今图书集成/明伦汇编/人事典/第060卷 > 《水宿遣兴奉呈群公》前人

“鲁钝仍多病，逢迎远复迷。耳聋须画字，发短不胜篦。
泽国虽勤雨，炎天竟浅泥。小江还积浪，弱缆且长堤。
归路非关北，行舟却向西。暮年漂泊苦，今夕乱离啼。
童稚频书札，盘飧讵糁藜。我行何到此，物理直难齐。
高枕翻星月，严城叠鼓鼙。风号闻虎豹，水宿伴凫鹥。
异县惊虚往，同人惜解携。蹉跎长泛鹢，展转屡闻鸡。”
嶷嶷瑚琏器，阴阴桃李蹊。馀波期救涸，费日苦轻赍。

赠粟囷应指，登桥柱必题。丹心老未折，时访武陵谿。